
Nr.207, datë 21.2.2008 

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, TË CILëT PREKEN NGA NDËRTIMI I SEGMENTIT RRUGOR LEVAN-VLORË  (SEKSIONI I DYTË)
 
Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë pronë private, për interes publik” dhe tё nenit 8 të ligjit nr.9464, datë 28.12.2005 “Për Buxhetin e Shtetit të vitit 2006”, tё ndryshuar, me propozimin e Ministrit të Punëve Publike, Transportit dhe Telekomuni-kacionit, Këshilli i Ministrave                                   
 
VENDOSI:
 
1. Shpronësimin, për interes publik, të pronarëve të pasurive të paluajtshme, pronë private, të cilët preken nga ndërtimi i segmentit rrugor Levan-Vlorë (Seksioni i dytë).
2. Shpronësimi tё bëhet në favor të Drejtorisё sё Pёrgjithshme tё Rrugёve.
3. Pronarët e pasurive të paluajtshme, pronё private, që shpronësohen, të kompensohen në vlerë të plotë, për sipërfaqen 416 951 m2 tokё/arё, e vlerёsuar me çmimin 1600 lekё/m2, vlerёsuar nё shumёn e përgjithshme  667 121 600 (gjashtëqind e gjashtëdhjetë e shtatë milionë e njëqind e njëzet e një mijë e gjashtëqind) lekë, sipas tabelёs, qё i bashkёlidhet kёtij vendimi  dhe ёshtё pjesё pёrbёrёse e tij.
4.  Shpenzimet procedurale, në shumën 1 890 000 (njё milion e tetëqind e nëntëdhjetë mijë) lekë, të përballohen nga Drejtoria e Pёrgjithshme e Rrugёve.
5. Vlera e përgjithshme e shpronësimit, 667 121 600 (gjashtëqind e gjashtëdhjetë e shtatë milionë e njëqind e njëzet e një mijë e gjashtëqind) lekë,  të përballohet nga llogaria e veçantë e Ministrisë së Financave “Fondi i shpronësimeve”, në Bankën e Shqipërisë.
 6. Shpronësimi të fillojё më 29.2.2008 dhe tё përfundojë më 31.5.2008.
7. Pronarët e listës, që i bashkëlidhet këtij vendimi, për të cilët është bërë shënimi “Konfirmim nga ZRPP-ja”, të kompensohen për efekt shpronësimi, pasi të kenë paraqitur dokumentacionin e plotë të pronësisë pranë Drejtorisë së Përgjithshme të Rrugëve.
8. Drejtoria e Pёrgjithshme e Rrugёve tё kryejë verifikimet për përputhshmërinë e sipërfaqeve, të cilat preken nga shpronësimi, me numrat e pasurive në pronësi të pronarëve, që shpronësohen.
9. Ngarkohen Ministria e Punëve Publike, Transportit dhe Telekomunikacionit, Ministria e Financave dhe Drejtoria e Pёrgjithshme e Rrugёve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
Sali  Berisha

